**Contract de furnizare**

**Nr. \_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_**

**1. Partile contractante**

In temeiul Legii 98/2016 privind achizitiile publice si a Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a incheiat prezentul contract de furnizare de produse, intre:

**BIBLIOTECA METROPOLITANA BUCURESTI** in calitate de autoritate contractanta, cu sediul in Bucuresti, str. Tache Ionescu nr. 4, sector 1, cont IBAN deschis la Trezoreria sectorului 1 a Municipiului Bucuresti – RO35 TREZ7015026XXX000362, CUI – 4505405, reprezentata prin dna. Director (Manager) **Ramona Ioana Mezei – Director General**, in calitate de **Achizitor**, pe de o parte,

si

**MANPRES DISTRIBUTIONS.R.L.,**cu sediul in Ziduri intre Vii,nr.5,Bl.8,Sc.2,Ap.44,parter, Sector 2, Bucuresti, punct de lucru Piata Presei Liberenr.1,Corp C,Parter,Camera 11,Sector 1,Bucuresti cod fiscal 21969740, inregistrata la Registrul Comertului sub nr. J40/119/21.06.2007, avand cont IBAN RO69TREZ7005069XXX008138, deschis la Trezoreria A.T.C.P.M.B, reprezentata prin d-nul Mihai Manea avand functia de Director General, in calitate de **Furnizor**, pe de alta parte.

**2. Definitii**

**2.1.** In prezentul contract urmatorii termeni vor fi interpretati astfel:

1. **contract-** reprezinta prezentul contract si toate Anexele sale.
2. **achizitor si furnizor -** partile contractante, asa cum sunt acestea numite in prezentul contract;
3. **pretul contractului-** pretul platibil furnizorului de catre achizitor, in baza contractului, pentru indeplinirea integrala si corespunzatoare a tuturor obligatiilor asumate prin contract;
4. **produse** **–** produsele care formeaza obiectul prezentului contract;
5. **servicii***-* servicii aferente livrarii produselor, respectiv activitati legate de furnizarea produselor, cum ar fi transportul, distribuirea si orice alte asemenea obligatii care revin furnizorului prin contract;
6. **origine-** locul unde produsul a fost realizat, fabricat. Produsul este fabricat atunci cand prin procesul de fabricare, prelucrare sau asamblare majora si esentiala a componentelor rezulta un produs nou, recunoscut comercial, care este diferit, prin caracteristicile sale de baza, prin scop sau prin utilitate, de componentele sale. Originea produsului si serviciilor poate fi distincta de nationalitatea furnizorului;
7. **destinatie finala-** locul unde furnizorul are obligatia de a livra produsele, conform indicatiilor Achizitorului;
8. **forta majora-** un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enunciativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;
9. **zi-** zi calendaristica; **an** **-** 365 de zile.

**3. Interpretare**

**3.1.** In prezentul contract, cu exceptia unei prevederi contrare cuvintele la forma singular vor include forma de plural si vice versa, acolo unde acest lucru este permis de context.

**3.2.** Termenul “zi”sau “zile” sau orice referire la zile reprezinta zile calendaristice daca nu se specifica in mod diferit.

**Clauze obligatorii**

**4. Obiectul principal al contractului**

**4.1.** Furnizorul se obliga sa furnizeze presa periodica astfel cum este identificata in cadrul Anexei nr. 1 la contractul de furnizare, in conformitate cu obligatiile asumate prin prezentul contract.

**5. Pretul contractului**

**5.1.** Pretul total convenit pentru indeplinirea contractului platibil furnizorului de catre achizitor este de **5532,36lei exclusiv TVA, la care se adauga TVA in valoare de 1051,15, rezultand o valoare totala a contractului de 6583,51 lei cu TVA inclus.**

**6. Durata contractului**

**6.1.** Durata prezentului contract cuprinsa intre **01.07.2021- 31.12.2021,** sub conditia indeplinirii obligatiilor asumate de catre partile contractante si cu posibilitatea de prelungire.

**7. Executarea contractului**

**7.1.** Executarea contractului incepe de la data incheierii prezentului contract, produsele urmand a fi livrate periodic,conform indicatiilor achizitorului si conform unui program stabilit de comun acord, in locatia / locatiile indicate de catre Achizitor.

**8. Obligatiile principale ale furnizorului**

**8.1.** Furnizorul se obliga sa furnizeze produsele care formeaza obiectul prezentului contract in perioada convenita in conformitate cu clauzele prezentului contract.

**8.2.** Furnizorul se obliga sa furnizeze produsele avand specificatiile tehnice indicate in cadrul ofertei prezentate si acceptate de catre Achizitor, precum si in conformitate cu prevederile contractuale.

**8.3.** Furnizorul se obliga sa despagubeasca Achizitorul in cazul in care, in urma unor reclamatii sau actiuni in justitie ce rezulta din incalcarea unor drepturi de autor sau proprietate intelectuala legate de echipamentele, materialele, instalatiile sau utilajele folosite pentru sau in legatura cu produsele furnizate;

**8.4.** Furnizorul este responsabil de furnizarea si de livrarea produselor conform indicatiilor achizitorului si in termenul convenit.

**8.5.** Livrarea produselor va constat printr-un document ce va fi semnat de catre reprezentantul Achizitorului in momentul livrarii bunurilor ce fac obiectul prezentului contract.

**9. Obligatiile achizitorului**

**9.1.** Achizitorul se obliga sa plateasca pretul catre furnizor in termen de 120 de zile de la emiterea facturii/facturilor de catre acesta si comunicarea catre Achizitor, precum si de la data intocmirii documentatiei/documentatiilor de livrare a produselor in conformitate cu indicatiile Achizitorului. Factura se va transmite catre Achizitor in original in vederea efectuarii platii,insotita de procesul verbal de receptie.

**9.2.** Achizitorul are obligatia de a pune la dispozitia furnizorului orice informatie necesara pentru indeplinirea contractului.

**10. Sanctiuni pentru neindeplinirea culpabila a obligatiilor**

**10.1.** In cazul in care, din vina sa exclusiva, furnizorul nu reuseste sa-si executa obligatiile asumate prin contract, atunci achizitorul are dreptul de a deduce din pretul contractului, ca penalitati, o suma echivalenta cu o cota procentuala din pretul contractului, respectiv 0,1% zi intarziere pana la indeplinirea efectiva a obligatiilor.

**10.2.** In cazul in care achizitorul nu onoreaza facturile in termen de 30 de zile de la expirarea perioadei convenite, atunci acesta are obligatia de a plati, ca penalitati, o suma echivalenta cu o cota procentuala de 0,1%/zi de intaziere din plata neefectuata.

**10.3.** Nerespectarea obligatiilor asumate prin prezentul contract de catre una dintre parti, in mod culpabil, pentru o durata mai mare de 30 de zile, da dreptul partii lezate de a considera contractul reziliat de drept / de a cere rezilierea contractului si de a pretinde plata de daune-interese.

**10.4.** Achizitorul isi rezerva dreptul de a denunta unilateral contractul, printr-o notificare scrisa adresata furnizorului, fara nicio compensatie, daca acesta din urma este declarat in stare de faliment, cu conditia ca aceasta denuntare sa nu prejudicieze sau sa afecteze dreptul la actiune sau despagubire pentru furnizor. In acest caz, furnizorul are dreptul de a pretinde numai plata corespunzatoare pentru partea din contract indeplinita pana la data denuntarii unilaterale a contractului.

**Clauze specifice**

**11. Receptie, inspectii si teste**

**11.1.** (1) Achizitorul sau reprezentantul sau are dreptul de a inspecta si testa produsele pentru a verifica conformitatea lor cu specificatiile tehnice solicitate.

(2) Achizitorul are obligatia de a notifica, in scris, furnizorului, identitatea reprezentantilor sai imputerniciti pentru efectuarea receptiei, testelor si inspectiilor.

**11.2.** Inspectiile din cadrul receptiei se vor face la destinatia finala a produselor, sau in cadrul oricarei alte locatii mentionate de catre Achizitor.

**11.3.** Daca produsele inspectate nu corespund specificatiilor, achizitorul are dreptul sa le respinga, iar furnizorul are obligatia, fara a modifica pretul contractului:

a) de a inlocui produsele refuzate, sau

b) de a face toate modificarile necesare pentru ca produsele sa corespunda specificatiilor tehnice.

**11.4.** Dreptul achizitorului de a inspecta, testa si, daca este necesar, de a respinge, nu va fi limitat sau amanat datorita faptului ca produsele au fost inspectate si testate de furnizor, cu sau fara participarea unui reprezentant al achizitorului, anterior livrarii acestora la destinatia finala.

**11.5.** Prevederile clauzelor 11.1-11.4. nu il vor absolvi pe furnizor de obligatia asumarii garantiilor sau altor obligatii prevazute in contract.

**12. Ambalare, transport si marcare**

**12.1.** (1) Furnizorul are obligatia de a ambala produsele pentru ca acesta sa faca fata, fara limitare, la manipularea dura din timpul transportului, tranzitului si expunerii la temperaturi extreme, la soare si la precipitatiile care ar putea sa apara in timpul transportului si depozitarii in aer liber, in asa fel incat sa ajunga in buna stare la destinatia finala.

(2) In cazul ambalarii greutatilor si volumelor in forma de cutii, furnizorul va lua in considerare, unde este cazul, distanta mare pana la destinatia finala a produsului si absenta facilitatilor de manipulare grea in toate punctele de tranzit.

**12.2.** Toate materialele de ambalare a produselor, precum si toate materialele necesare protectiei coletelor (paleti de lemn, foi de protectie etc.) raman in proprietatea achizitorului.

**13. Livrarea si documentele care insotesc produsele**

**13.1.** Furnizorul are obligatia de a livra produsele la destinatia finala indicata de achizitor respectand:

a) termenul stabilit ;

b) cantitatea achizitionata;

**13.2.** (1) La expedierea produselor, furnizorul are obligatia de a transmite achizitorului documentele care insotesc produsele.

**13.3.** Certificarea de catre achizitor a faptului ca produsele au fost livrate, precum si a conformitatii acestora, se va realiza prin efectuarea probelor/inspectiilor specifice produselor consemnate in cadrul unui proces-verbal de conformitate.

**13.4.** Livrarea produselor se considera incheiata in momentul in care sunt indeplinite prevederile clauzelor privind receptia produselor, sunt livrate produsele si determinata conformitatea produselor ce formeaza obiectul prezentului contract.

**13.5.** Riscul transportului bunurilor pana la destinatia la care se va face livrarea apartine in mod exclusiv Furnizorului.

**14. Ajustarea pretului contractului**

**14.1.** Pentru produsele livrate, platile datorate de achizitor furnizorului sunt cele declarate in contract.

**15. Amendamente**

**15.1.** Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

**16. Intarzieri in indeplinirea contractului**

**16.1.** Furnizorul are obligatia de a indeplini contractul de furnizare in perioada inscrisa in termenul de livrare.

**16.2.** Daca pe parcursul indeplinirii contractului, furnizorul nu respecta termenul de livrare sau de prestare a serviciilor, acesta are obligatia de a notifica, in timp util, achizitorul; modificarea datei de furnizare asumata in termenul de livrare din prezentul contract se face cu acordul partilor, prin act aditional.

**16.3.** In afara cazului in care achizitorul este de acord cu o prelungire a termenului de livrare, orice intarziere in indeplinirea contractului da dreptul achizitorului de a solicita penalitati furnizorului.

**17. Incetarea contractului**

**17.1.** Contractul inceteaza in urmatoarele conditii:

1. La expirarea termenului contractual stabilit
2. De comun acord, prin act aditional intocmit in forma scrisa;
3. Prin denuntare unilaterala de catre Achizitor in urmatoarele situatii
4. in termen de 10 zile de la data primirii notificarii de catre Furnizor prin care i s-a adus la cunostinta faptul ca nu si-a executat ori isi executa in mod necorespunzator oricare dintre obligatiile ce-i revin;
5. fara nicio notificare prealabila adresata Furnizorului in cazul in care acesta nu mai detine calitatea si competenta specifica de indeplinire a obiectului contractului, intra in procedura de reorganizare judiciara sau este declarat in stare de faliment.
6. In conditiile prevazute de dispozitiile art. 222 alin. 3 din Legea nr. 98/2016 privind achizitiile publice.
7. Rezilierea contractului ca sanctiune contractuala pentru neindeplinirea obligatiilor asumate de catre partile contractante, cu dreptul de a pretinde daune interese pentru repararea prejudiciului cauzat. Rezilierea sau incetarea contractului nu va afecta nicio obligatie scadenta existenta intre parti.

**17.2.** Prevederile prezentului capitol nu inlatura raspunderea partii care in mod culpabil a cauzat incetarea contractului in sensul recuperarii prejudiciului cauzat.

**18. Cesiunea**

**18.1.** Furnizorul se obliga sa nu transfere total sau partial obligatiile asumate prin contract, fara sa obtina, in prealabil, acordul scris al achizitorului.

**18.2.** Cesiunea nu va exonera furnizorul de nicio responsabilitate privind garantia sau orice alte obligatii asumate prin contract.

**19. Forta majora**

**19.1.** Forta majora este constatata de o autoritate competenta.

**19.2.** Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

**19.3.** Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

**19.4.** Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

**19.5.** Daca forta majora actioneaza sau se estimeaza ca va actiona o perioada mai mare de 1 luna, fiecare parte va avea dreptul sa notifice celeilalteparti incetarea de plin drept a prezentului contract, fara ca vreuna din parti sa poata pretinde celeilalte daune-interese.

**20. Solutionarea litigiilor**

**20.1.** Achizitorul si furnizorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

**20.2.** Daca, dupa 15 de zile de la inceperea acestor tratative neoficiale, achizitorul si furnizorul nu reusesc sa rezolve in mod amiabil o divergenta contractuala, fiecare parte poate solicita ca disputa sa se solutioneze de catre instantele judecatoresti de la sediul Achizitorului.

**21. Limba care guverneaza contractual**

**21.1.** Limba care guverneaza contractul este limba romana.

**22. Comunicari**

**22.1.** Orice comunicare intre parti, referitoare la indeplinirea prezentului contract, trebuie sa fie transmisa in scris. Orice document scris trebuie inregistrat atat in momentul transmiterii, cat si in momentul primirii.

**22.2.** Comunicarile intre parti se pot face si prin telefon, fax sau e-mail cu conditia confirmarii in scris a primirii comunicarii.

**23. Legea aplicabila contractului**

**23.1.** Contractul va fi interpretat conform legilor din Romania.

Partile au inteles sa incheie azi prezentul contract in doua exemplare originale, cate unul pentru fiecare parte.

**Achizitor, Furnizor,**

**BIBLIOTECA METROPOLITANA BUCURESTI MANPRES DISTRIBUTION S.R.L.**

Prin Manager (Director General), Prin Director General

Ramona Ioana Mezei Mihai Manea

Viza CFPP,

Gabriela Constantinescu

Avocat,

Marcela Marinescu

**Anexa 1**

**Lista publicatii**

|  |  |  |  |
| --- | --- | --- | --- |
| **Nr. crt.** | **Titlu** | **Nr. abonamente** | **Pret lei fara TVA/abonament pe 1 luna 2021** |
| 1 | Adevarul [ luni-joi ] + Weekend Adevarul | 1 | 33,33 |
| 2 | Avantaje | 1 | 7,78 |
| 3 | Casa si gradina | 1 | 14,29 |
| 4 | Colectia Hotarari ale Guvernului | 1 | 63,49 |
| 5 | Colectia Legislatia Romaniei | 1 | 119,05 |
| 6 | Contemporanul (rom) | 1 | 6,67 |
| 7 | DOR | 1 | 28,57 |
| 8 | Dilema veche | 1 | 13,89 |
| 9 | Economie si Administratie Locala | 1 | 42,86 |
| 10 | Forbes Romania | 1 | 14,29 |
| 11 | Formula as | 1 | 20,63 |
| 12 | Gazeta Matematică. Seria B. Revista Lunară | 1 | 13,49 |
| 13 | Gazeta Sporturilor [luni-sambata] | 1 | 38,10 |
| 14 | Historia - Romania | 1 | 8,73 |
| 15 | Libertatea [luni-duminica] | 1 | 18,25 |
| 16 | Lucru de mana (rom) | 1 | 11,90 |
| 17 | Lumea Magazin (Global politics and World Events) | 1 | 11,03 |
| 18 | Magazin cultural stiintific | 1 | 11,11 |
| 19 | Magazin Istoric | 1 | 7,06 |
| 20 | Monitorul Oficial Partea I limba romana | 1 | 103,97 |
| 21 | National Geographic (rom) | 1 | 15,24 |
| 22 | Observatorul cultural | 1 | 17,46 |
| 23 | Practic - Idei pentru casa si gradina | 1 | 5,71 |
| 24 | Revista Romana de Dreptul Muncii | 1 | 61,90 |
| 25 | Romania Libera [luni-vineri] | 1 | 47,54 |
| 26 | Romania literara | 1 | 15,87 |
| 27 | Secolul XXI | 1 | 80,95 |
| 28 | Stiinta si tehnica | 1 | 15,87 |
| 29 | Teatrul Azi - ed. Bucuresti | 1 | 17,46 |
| 30 | Ziarul financiar [luni - vineri] | 1 | 55,56 |
|  | Total | **30** | **922,06** |

**Repartizare publicatii**

|  |  |  |  |  |
| --- | --- | --- | --- | --- |
| **Nr.crt.** | **Serviciul Resurse umane. Juridic. Formare profesionala** | **Publicatii** | **Nr. abon.** | **Persoana de contact:**  **Alina Toșu** |
|  |  | Monitorul Oficial Partea I limba romana | 1 |  |
|  |  | Revista Romana de Dreptul Muncii | 1 |  |
|  | TOTAL abonamente |  | 2 |  |

|  |  |  |  |  |
| --- | --- | --- | --- | --- |
| **Nr.crt.** | **Colecţia Ion Heliade Radulescu** | **Publicatii** | **Nr. abon.** | **Bibliotecar** |
|  |  | Adevarul [ luni-joi ] + Weekend Adevarul | 1 | Ghenu Gabriela/  Udrea Andreea |
|  |  | Avantaje | 1 |  |
|  |  | Casa si gradina | 1 |  |
|  |  | Colectia Hotarari ale Guvernului | 1 |  |
|  |  | Colectia Legislatia Romaniei | 1 |  |
|  |  | Contemporanul (rom) | 1 |  |
|  |  | DOR | 1 |  |
|  |  | Dilema veche | 1 |  |
|  |  | Economie si Administratie Locala | 1 |  |
|  |  | Forbes Romania | 1 |  |
|  |  | Formula as | 1 |  |
|  |  | Gazeta Matematică. Seria B. Revista Lunară | 1 |  |
|  |  | Gazeta Sporturilor [luni-sambata] | 1 |  |
|  |  | Historia - Romania | 1 |  |
|  |  | Libertatea [luni-duminica] | 1 |  |
|  |  | Lucru de mana (rom) | 1 |  |
|  |  | Lumea Magazin (Global politics and World Events) | 1 |  |
|  |  | Magazin cultural stiintific | 1 |  |
|  |  | Magazin Istoric | 1 |  |
|  |  | National Geographic (rom) | 1 |  |
|  |  | Observatorul cultural | 1 |  |
|  |  | Practic - Idei pentru casa si gradina | 1 |  |
|  |  | Romania Libera [luni-vineri] | 1 |  |
|  |  | Romania literara | 1 |  |
|  |  | Secolul XXI | 1 |  |
|  |  | Stiinta si tehnica | 1 |  |
|  |  | Teatrul Azi - ed. Bucuresti | 1 |  |
|  |  | Ziarul financiar [luni - vineri] | 1 |  |
|  | Total abonamente |  | 28 |  |

**Achizitor, Furnizor,**

**BIBLIOTECA METROPOLITANA BUCURESTI MANPRES DISTRIBUTION S.R.L.**

Prin Manager (Director General), Prin Director General

Ramona Ioana Mezei Mihai Manea

Viza CFPP,

Gabriela Constantinescu

Avocat,

Marcela Marinescu